இந்தப் பதவிகளுக்கு வேறு யாரும் வேட்புமனு தாக்கல்செய்ய முன்வராததால், தலைவர் பதவிக்கு மு.க.ஸ்டாலினும், பொருளாளர் பதவிக்கு துரைமுருகனும் போட்டியின்றி ஒருமனதாகத் தேர்வுசெய்யப்பட்டனர். இந்நிலையில், இன்று அண்ணா அறிவாலயத்தில் நடைபெற்றுவரும் தி.மு.க பொதுக்குழுக் கூட்டத்தில், மு.க. ஸ்டாலின் தி.மு.க-வின் தலைவராக அதிகாரபூர்வமாக அறிவிக்கப்பட்டார். புதிய தி.மு.க தலைவர் ஸ்டாலினுக்கு அனைத்துக் கட்சி தலைவர்களும் வாழ்த்துகளைத் தெரிவித்துள்ளனர்.